મેરાન્યૂઝ નેટવર્ક. રાજકોટ : ધોરાજી પંથકમાં છેલ્લા ઘણા સમયથી બેફામ ખનીજ ચોરી કરવામાં આવી રહી છે. આ મુદ્દે અનેક રજૂઆતો છતાં તંત્ર ખનીજ માફીયાઓના ઘૂંટણિયે પડ્યું હોય તેમ કોઈ નક્કર કાર્યવાહી કરવામાં આવતી નથી. જેને લઈને સ્થાનિકોમાં ભારે રોષની લાગણી જોવા મળી રહી છે. આજરોજ સ્થાનિકોએ કોંગ્રેસના આગેવાનોને સાથે રાખીને વિવિધ પોસ્ટરો દ્વારા પોતાનો આક્રોશ પ્રગટ કર્યો હતો. પોસ્ટરમાં અહીં ગુજરાત સરકારનું નહીં ખનીજ માફીયાઓનું રાજ ચાલતું હોવાનો ઉલ્લેખ પણ કરવામાં આવ્યો હતો.